ЈАВНИ КОНКУРС

ЗА ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА ЗА РЕАЛИЗАЦИЈУ ЛОКАЛНОГ АКЦИОНОГ ПЛАНА ЗА МЛАДЕ У 2020. ГОДИНИ

1. ПРЕДМЕТ ЈАВНОГ КОНКУРСА

Јавни конкурс се расписује за финансирање и суфинансирање пројеката и програма за реализацију Локалног акционог плана за младе у 2020. години (у даљем тексту: пројекти) у укупном износу од 4.000.000,00 динара.

Учесници Јавног конкурса могу поднети највише један предлог пројекта.

Максималан износ тражених средстава је 350.000,00 динара.

2. УСЛОВИ КОЈЕ УДРУЖЕЊЕ ПРЕДЛАГАЧ ПРОЈЕКТА/ ПРОГРАМА ТРЕБА ДА ИСПУНИ

На јавном конкурсу може да учествује удружење које испуњава следеће услове:

1) да спроводе активности и да им је седиште на подручју Града Сомбора, те да су регистрована у складу са Законом о удружењима ("Службени гласник РС" бр. 51/09 и 99/11-др. закон) односно да испуњава критеријуме прописане посебним законима, подзаконским актима који регулишу области из којих се конкурс расписује;

2)да нису у поступку ликвидације или под привременом забраном обављања делатности;

3)да су оправдали средства која су им у претходним годинама додељена из буџета Града по било ком основу,

4) да је у статуту удружења младих/ за младе у циљевима недвосмислено наведен рад са младима;

5)да предложеним програмом/пројектом дају допринос у реализацији приоритета Локалног акционог плана за младе за период 2017.-2021. године.

3. КРИТЕРИЈУМИ ЗА ИЗБОР ПРОЈЕКАТА

Избор пројеката који ће се финансирати средствима буџета Града врши се применом следећих критеријума:

1) 20 бодова за капацитет носиоца пројекта, предложене квалификације и референце пројектног тима усклађене са предложеним циљевима, резултатима и активностима пројекта, обезбеђено адекватно партнерство са другим организацијама у реализацији пројекта;

2) 10 бодова за релевантност програма или пројекта за остваривање Локалног акционог плана за младе;

3) 30 бодова за усклађеност планираних активности с циљевима и очекиваним резултатима и циљном групом, разрађеност и изводљивост плана реализације програма или пројекта, остваривост планираних резултата и мерљивост индикатора;

4) 10 бодова за суфинансирање програма из других извора у случају недостајућег дела средстава за финансирање програма;

5) 10 бодова за значај промене која се очекује након примене пројекта, одрживост пројекта;

6) 20 бодова за економску оправданост предлога буџета у односу на циљ и пројектне активности, прецизно и детаљно приказан наративни буџет пројекта који објашњава усклађеност предвиђеног трошка са пројектним активностима.

4. ОБАВЕЗНА КОНКУРСНА ДОКУМЕНТАЦИЈА КОЈУ ТРЕБА ДОСТАВИТИ:

Учесник конкурса обавезан је да достави следећу документацију:

1. Образац пријаве са прилозима (Образац предлога пројекта и Образац буџета пројекта са наративним приказом буџета );

2. Фотокопија извода из статута којим се доказује да је рад са широм популацијом младих или рањивих категорија младих у циљевима рада удружења;

3. Фотокопија решења да је удружење уписано у регистар надлежног органа – Агенције за привредне регистре;

4. Радну биографију пројектног тима за реализацију програма/пројекта;

5. Фотокопија ОП образца овлашћеног лица за заступање;

6. Изјава о непостојању сукоба интереса и

7. Друге податке релевантне за реализацију пројеката

5. ПРИЈАВА НА ЈАВНИ КОНКУРС

Образац пријаве са прилозима на Јавни конкурс и остала пратећа документација везана за аплицирање доступни су на званичном сајту града Сомбора (www.sombor.rs) .

Предлог пројекта мора бити достављен у запечаћеној коверти, заштићеној од оштећења која могу настати у транспорту, на пријемном шалтеру Градске управе или препорученом поштом на адресу:

Град Сомбор, Трг Цара Уроша 1, 25101 Сомбор, са назнаком:

“За Комисију за избор пројеката и програма за реализацију Локалног акционог плана за младе у 2020. години“

Предња страна коверте са предлогом пројекта мора садржати најмање следеће податке:

 • назив предлога пројекта;

 • назив подносиоца предлога;

 • адресу подносиоца предлога;

 • ознаку: “Не отварати“.

Конкурсни материјал се не враћа.

6. РОКОВИ ЗА ДОНОШЕЊЕ И ОБЈАВЉИВАЊЕ ОДЛУКЕ

1. Рок за подношење пријаве на овај јавни конкурс је 15 дана од дана објављивања јавног конкурса у „Сомборским новинама“ и на сајту Града Сомбора [www.sombor.rs](http://www.sombor.rs).

2. Листа вредновања и рангирања пријављених програма, коју утврђује комисија, биће објављена на званичној интернет страници Града Сомбора и на огласној табли Града Сомбора, у року од 60 дана од дана истека рока за подношење пријава.

3. Одлука Градског већа о расподели средстава из буџета града Сомбора за финансирање и суфинансирање програма/пројеката биће објављена у року од 15 дана од дана достављања предлога од стране Комисије,

4. Неблаговремне пријаве, као и пријаве које је поднело удружење које не испуњава услове за учешће на конкурсу, не разматрају се.

5. Учесник конкурса који је поднео пројекат са непотпуном или непрецизно попуњеном документацијом, обавештава се да недостатак отклони у накнадно одређеном року. Пројекат учесника који у накнадно одређеном року не достави тражену документацију, не разматра се.

6. Учеснику конкурса који није поднео ниједан прописан документ наведен у јавном конкурсу, осим обрасца за пријаву, не доставља се обавештење да недостатак отклони у накнадно одређеном року и његов пројекат се не разматра.

7. Пројекат који је достављен након прописаног рока за подношење, не разматра се.

8.Решење градоначелнице о расподели средстава из буџета града Сомбора за финансирање и суфинансирање пројеката за реализацију Локалног акционог плана за младе у 2020. години из буџета града Сомбора се објављује на званичној интернет страници града Сомбора (www.sombor.rs)

Носиоци одобрених пројеката дужни су да при реализацији истих на видном месту назначе да је пројекат финансиран или суфинансиран из средстава буџета Града.

Контакт особа у вези Конкурса је Бојана Нешовић, Градска управа града Сомбора- Канцеларија за младе, Венац Војводе Радомира Путника 2, контакт телефон 025/ 302-755 – bnesovic@sombor.rs

8. ПРЕДСТАВНИЦИ СТРУЧНЕ ЈАВНОСТИ

Позивају се сви независни стручњаци/представници стручне јавности да се пријаве за рад у Комисији за спровођење јавног конкурса за финансирање и суфинансирање пројеката и програма за реализацију Локалног акционог плана за младе у 2020. години.

Пријава за рад у комисији мора да садржи радну биографију кандидата. Предложени кандидат не смеју бити у сукобу интереса нити обављати јавну функцију у складу са правилима о борби против корупције.

Рок за подношење пријава је 15 дана од дана објављивања јавног конкурса.

Пријаве се достављају на писарници Градске управе града Сомбора или препорученом поштом на адресу : Град Сомбор, Трг Цара Уроша 1, 25107 Сомбор, са назнаком : „Предлог за члана Комисије за спровођење јавног конкурса за финансирање и суфинансирање пројеката и програма за реализацију Локалног акционог плана за младе у 2020. години.“